

### REPUBLIKA HRVATSKA

VARAŽDINSKA ŽUPANIJA

**GRAD LEPOGLAVA**

Antuna Mihanovića 12

42250 Lepoglava

tel. 042 770 411, fax 042 770 419

email: lepoglava@lepoglava.hr

Jedinstveni upravni odjel

KLASA: 013-03/24-01/19

URBROJ: 2186-9-03/1-24-1

Lepoglava, 05.12.2024. godine

Temeljem odredbe članka 11. Zakona o pravu na pristup informacijama („Narodne novine“ br. 25/13, 85/15 i 69/22) i odredbi Kodeksa savjetovanja sa zainteresiranom javnošću u postupcima donošenja zakona, drugih propisa i akata („Narodne novine“ br. 140/09), upućuje se

**J A V N I P O Z I V**

**ZA SAVJETOVANJE SA ZAINTERESIRANOM JAVNOŠĆU U POSTUPKU DONOŠENJA**

**2. IZMJENA I DOPUNA PROGRAMA GRAĐENJA KOMUNALNE INFRASTRUKTURE ZA 2024. GODINU**

Odredbom članka 67. Zakona o komunalnom gospodarstvu („Narodne novine“ broj 68/18, 110/18 i 32/20) propisano je da program građenja komunalne infrastrukture donosi predstavničko tijelo jedinice lokalne samouprave za kalendarsku godinu, da se donosi istodobno s donošenjem proračuna jedinice lokalne samouprave kao i da se objavljuje u službenom glasilu jedinice lokalne samouprave. Odredbom članka 42. stavka 1. Zakona o proračunu („Narodne novine“ br. 144/21, dalje u tekstu: Zakon o proračunu) propisano je da Sabor, odnosno predstavničko tijelo donosi proračun na razini skupine ekonomske klasifikacije do kraja tekuće godine, u roku koji omogućuje primjenu proračuna od 1. siječnja godine za koju se proračun donosi, a odredba članka 45. stavka 1. Zakona o proračunu propisuje da se izmjenama i dopunama proračuna mijenja isključivo plan za tekuću proračunsku godinu, time da stavak 3. istog članka propisuje da se na postupak donošenja izmjena i dopuna proračuna na odgovarajući način primjenjuju odredbe Zakona o proračunu za postupak donošenja proračuna. Obzirom da je pripremljen nacrt 2. izmjena i dopuna Proračuna Grada Lepoglave za 2024. godinu i projekcije za 2025. i 2026. godinu, u skladu sa zakonskim odredbama pripremljen je i nacrt 2. izmjena i dopuna Programa građenja komunalne infrastrukture za 2024. godinu.

U nastojanjima da se građanima omogući davanje prijedloga i mišljenja na nacrt 2. izmjena i dopuna Programa građenja komunalne infrastrukture za 2024. godinu, ovim putem poziva se zainteresirana javnost – građani, udruge, građanske inicijative, zaklade, javne i privatne ustanove, sve zainteresirane osobe koje svojim prijedlozima i sugestijama mogu pridonijeti donošenju kvalitetnijih 2. izmjena i dopuna Programa građenja komunalne infrastrukture za 2024. godinu.

Prijedlozi, primjedbe i komentari mogu se u pisanom obliku na popunjenom propisanom obrascu poslati na adresu: Grad Lepoglave, Antuna Mihanovića 12, Lepoglava (s naznakom: „Savjetovanje sa zainteresiranom javnošću – 2. izmjene i dopune Programa građenja za 2024. godinu“) ili na e-mail adresu:**lepoglava@lepoglava.hr**zaključno do **13.12.2024. godine do 10,00 sati.**

Sukladno odredbi članka 11. Zakona o pravu na pristup informacijama („Narodne novine“ broj 25/13, 85/15 i 69/22) po isteku roka za dostavu mišljenja i prijedloga izraditi će se i objaviti Izvješće o savjetovanje sa zainteresiranom javnošću, koje sadrži zaprimljene prijedloge i primjedbe te očitovanja s razlozima za neprihvaćanje pojedinih prijedloga i primjedbi. Izvješće će se objaviti na službenoj Internet stranici Grada Lepoglave [www.lepoglava.hr](http://www.lepoglava.hr).

 **PROČELNICA**

Maja Poje, dipl. iur.